rejauldu/bengali-wikipedia huggingface dataset:
অষ্টমী হল হিন্দু পঞ্জিকার চান্দ্র পাক্ষিকের (পক্ষ) অষ্টম দিন (তিথি)।Ashtami  The eighth day of the Navaratra প্রতি মাসে দুটি অষ্টমী থাকে, যথাক্রমে শুক্ল ও কৃষ্ণ পক্ষের অষ্টম দিন।   উৎসব   কৃষ্ণজন্মাষ্টমী: কৃষ্ণ জন্মাষ্টমী বা গোকুল অষ্টমী হল একটি হিন্দু উৎসব যা হিন্দু দেবতা বিষ্ণুর অবতার ভগবান কৃষ্ণের জন্ম উদযাপন করে।  রাধাষ্টমী: রাধাষ্টমী বা রাধা জয়ন্তী হল হিন্দু উৎসব যা লক্ষ্মীর অবতার দেবী রাধার আবির্ভাব দিবস উদযাপন করে। উৎসবটি প্রতি বছর উজ্জ্বল চাঁদের ভাদ্র মাসের অষ্টম দিনে উদযাপিত হয়। এই দিনে, ভক্তরা উপবাস করে, মহিমা গায়, নাচ করে এবং দেবী রাধার ঐশ্বরিক বিনোদন করে।  ত্রিলোচন অষ্টমী: ত্রিলোচন অষ্টমী বা ত্রিলোচনাষ্টমী, হল একটি হিন্দু শুভ দিন যা ভগবান শিব ও দেবী পার্বতীকে উৎসর্গ করে ওড়িশা ও ভারতের বিভিন্ন অংশে উদযাপিত হয়।  ভৈরব অষ্টমী: ভৈরব অষ্টমী বা কালভৈরব অষ্টমী দিনটি স্মরণ করে, কালভৈরব, পৃথিবীতে আবির্ভূত শিবের উগ্র প্রকাশ, মার্গশীর্ষ মাসের কৃষ্ণপক্ষ অষ্টমীতে দিনের বিশেষ প্রার্থনা এবং আচার-অনুষ্ঠানের সাথে পালিত হয়।  শীতলা অষ্টমী: শীতলা অষ্টমী দেবী শীতলাকে উৎসর্গ করা হয়।  ভীষ্মঅষ্টমী: ভীষ্মঅষ্টমী মাঘ মাসের শুক্লপক্ষের অষ্টমী তিথিতে পালন করা হয়।   তথ্যসূত্র   বিষয়শ্রেণী:হিন্দু পঞ্জিকা বিষয়শ্রেণী:তিথি
-- এটি একটি গণনা মডিউল যা প্রশাসক হওয়ার আবেদন পাতার সমর্থন বিরোধিতা নিরপেক্ষ ভোট গণনা করে -- ব্যবহার এটি  এভাবে ব্যবহার কর যাবে এটি কেবল ৩ জুলাই ২০২৪ এর পরবর্তী আবেদন থেকে কাজ করবে।  local convert = require('মডিউল:সংখ্যা রূপান্তরকারী').convert local rfx = require('Module:Rfx/খেলাঘর')  local p = {}  function p.main(frame)     local input = frame.args[1]     local title = "উইকিপিডিয়া:প্রশাসক হওয়ার আবেদন/" .. input      local rfxObject = rfx.new(title)      local s = convert('bn', tostring(rfxObject.supports)) or     local o = convert('bn', tostring(rfxObject.opposes)) or      local n = convert('bn', tostring(rfxObject.neutrals)) or ''      return mw.ustring.format('(%s/%s/%s)', s, o, n) end  return p
শফিকুর রহমান চৌধুরী বাংলাদেশের রাজনীতিবিদ। তিনি সিলেট-২ আসনের সাবেক সংসদ সদস্য ও সিলেট জেলা আওয়ামী লীগের সভাপতি। তিনি বাংলাদেশের প্রবাসী কল্যাণ ও বৈদেশিক কর্মসংস্থান মন্ত্রণালয়ের সাবেক প্রতিমন্ত্রী।   প্রাথমিক জীবন  শফিকুর রহমান চৌধুরী ১৮ আগস্ট ১৯৫৭ সালে সিলেট জেলার বিশ্বনাথের দশঘর ইউনিয়নের চান্দভরাং গ্রামে জন্মগ্রহণ করেন। তার পিতার নাম আব্দুল মতলিব চৌধূরী ও মাতার নাম  লতিফুন নেসা চৌধূরী। তিনি ১৯৭২ সালে চান্দভরাং উচ্চ বিদ্যালয় থেকে এসএসসি, ১৯৭৫ সালে সিলেট এমসি কলেজ থেকে এইচএসসি ও ১৯৭৯ সালে বিএ ডিগ্রী লাভ করেন। ব্যক্তিগত জীবনে তিনি তিন কন্যা সন্তানরে জনক।   রাজনৈতিক ও কর্মজীবন  শফিকুর রহমান চৌধুরী ১৯৬৯ সালে ছাত্রলীগের রাজনীতির সাথে জড়িত হন। ১৯৭৮ সালে যুক্তরাজ্যে যাওয়ার পর তিনি আওয়ামীলীগের রাজনীতির সাথে জড়িত হন এবং যুক্তরাজ্য আওয়ামীলীগের বিভিন্ন  গুরুত্বপূর্ণ দায়িত্ব পালন করেন।  তিনি ছিলেন টাওয়ার হ্যামলেটস কমিউনিটি ডেভোলাপমেন্ট ট্রাস্টের সেক্রেটারী, বেথনাল গ্রীন সিটি চ্যালেঞ্চের ডিরেক্টর ও বিভিন্ন সাব কমিটির কো-চেয়ারম্যান, বিশ্বনাথ প্রবাসী এডুকেশন ট্রাস্টের সভাপতি, প্রবাসী ভোটাধিকার বাস্তবায়ন কমিটির সদস্য সচিব, লন্ডনে বৈশাখী মেলা বাস্তবায়ন কমিটির সদস্য ও অন্যতম উদ্যোক্তা, বাংলা টাউন বাস্তবায়নের অন্যতম উদ্যোক্তা এবং লন্ডন বাংলাদেশ সেন্টারের এডহক কমিটির সদস্য।  যুক্তরাজ্য আওয়ামীলীগের যুগ্ন সাধারণ সম্পাদক থেকে শফিকুর রহমান চৌধুরী সরাসরি সিলেট জেলা আওয়ামী লীগের সাধারণ সম্পাদক।  তিনি ২০০৮ সালের নবম জাতীয় সংসদ নির্বাচনে সিলেট-২ আসন থেকে বাংলাদেশ আওয়ামী লীগের হয়ে সংসদ সদস্য নির্বাচিত হয়েছিলেন।  তিনি ২০২৪ সালের দ্বাদশ জাতীয় সংসদ নির্বাচনে সিলেট-২ আসন থেকে বাংলাদেশ আওয়ামী লীগের হয়ে সংসদ সদস্য মনোনীত হন।  ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র   বিষয়শ্রেণী:নবম জাতীয় সংসদ সদস্য বিষয়শ্রেণী:সিলেট জেলার রাজনীতিবিদ বিষয়শ্রেণী:১৯৫৭-এ জন্ম বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:মুরারিচাঁদ কলেজের প্রাক্তন শিক্ষার্থী বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:ইংল্যান্ডে বাংলাদেশী অভিবাসী বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:শেখ হাসিনার পঞ্চম মন্ত্রিসভার সদস্য
ইন্দোনেশিয়া এর রেল পরিবহন ব্যবস্থা তিনটি পৃথক রেল নেটওয়ার এর মাধযমে হয়ে থাকে।এই গুলি হল সুমাত্র , কালিমন্ত ও সুলেয়েসি।ওই দেশে প্রথম রেল চালু হয় জাভা দ্বীপে।দেশটিতে ১০৬৭ এমএম , ১৪৩৫ এমএম ও ৭৫০ এমএম এই তিন ধরনের গেজের রেল ব্যবস্থি রয়েছে।এই দেশের রেল ব্যবস্থা জাভা দ্বীপে ভাল ভাবে গড়ে উঠেছে।দেশ টিতে মোট ৪,০৬৯ কিলোমিটার বা ২৫২৮ মাইল রেলপথ রয়েছে।এর মধ্যে মাত্র ২৩৫ কিলোমিটার বা ১৪৬ মাইল রেলপথ বিদ্যুতীক রেল পরিসেবা রয়েছে।এচছার এই দেশের জাকার্তা, বানদুং ও সারাবায়া শহরের শহরতলী রেল পরিসেবা  রয়েছে।জাকার্তাতে একটি লাইট রেল এর নির্মাণ চলছে।  ইতিহাস  ১৮৬৭ সালে প্রথম রেল পরিসেবা চালু হয় ইন্দোনেশিয়ায়।এটি চালু হয় জাভা দ্বীপে।প্রথম রেলপথটি নির্মাণ করে রাজ্যের সংস্থা গুলি।জাপান আক্যমন ও ইন্দোনেশিয়ার স্বাধীনতা যুদ্ধে এই দেশের রেল ব্যবস্থা বিরাট ক্ষতির সমুখীন হয়।এই সময় দেশের রেল ব্যবস্থা সম্পূর্ণ ভেঙ্গে পড়ে।দেশ স্বাধীনতার পর ১৯৫০ সালে বিদেশ থেকে ১০০ টি বাষ্পচালিত ইঞ্জিন আনা হয়।এর পর ১৯৫৩ সালে দেশে প্রথম ডিজেল ইঞ্জিল আনা হয়।১৯৮০ সালের সময় থেকে দেশের গুরুত্ব পূর্ন রেলপথে ডিজেল ইঞ্জিনের দ্বারা রেল পরিসেবা প্রদান শুরু হয়।১৯৭০ সালে জাপান থেকে ৬০ বছরের পুরনো বিদ্যুৎ চালিত রেল ইঞ্জিন আনা হয় ও নতুন ভাবে নির্মাণ করে চলাচল এর উপযুক্ত করে দেশে বিদ্যুৎ চালিত রেল পরিসেবা দেওয়া হয়।   উচ্চগতির রেল  থাম্ব|ডান|ইন্দোনেশিয়ার উচ্চগতির রেলওয়ের মানচিত্র ইন্দোনেশিয়ার উচ্চগতির রেল  বা ইন্দোনেশিয়ার হাইস্পিড রেলপথ হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেলপথ।এটি ইন্দোনেশিয়ার রেল পরিবহন এর সবচেয়ে বড় প্রকল্প।এই রেলপথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেলপথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে।এর পর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষণ করেছে।কিন্তু এই রেলপথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষণা করে ইন্দোনেশিয়া সরকার।   আরও দেখুন  ইন্দোনেশিয়ার উচ্চগতির রেল  তথ্যসূত্র   বিষয়শ্রেণী:ইন্দোনেশিয়া বিষয়শ্রেণী:ইন্দোনেশিয়ার অবকাঠামো
ধর্ষকাম যৌন বৈকল্য, হচ্ছে কাউকে প্রচন্ড ব্যথা, যন্ত্রণা এবং নিচু বা হেয় করার মাধ্যমে তার প্রতিক্রিয়া থেকে sexual arousal|যৌন উত্তেজনা লাভ করা। American Psychiatric Association. (2013). Diagnostic and Statistical Manual of Mental Disorders (5th ed.). Arlington, VA: American Psychiatric Publishing.  ইংরেজি স্যাডিজম এবং স্যাডিস্ট শব্দটি Marquis de Sade|মার্কুইস ডি সাদে নাম থেকে গৃহীত হয়েছে।  সম্পর্কিত পদবাচ্য এবং অবস্থা পূর্বোক্ত পদবাচ্য ধর্ষকাম যৌনতা পূর্বে ডিএসএম-৩-আর,American Psychiatric Association. (1987). Diagnostic and Statistical Manual of Mental Disorders (3rd ed., revised). Washington, DC: Author. ডিএসএম-৪,American Psychiatric Association. (1994). Diagnostic and Statistical Manual of Mental Disorders (4th ed.). Washington, DC: Author. এবং ডিএসএম-৪-টিয়ারে,American Psychiatric Association. (2000). Diagnostic and Statistical Manual of Mental Disorders (4th ed., text rev.). Washington, DC: Author. ব্যবহার করা হয়েছে। এখানে ধর্ষকাম যৌনতাকে যৌনবিকৃতির একটি শ্রেণী হিসেবে বর্ণনা করা হয়েছে। ডিএসএমের এই সব সংস্করণে ধর্ষকাম যৌনতার সাথে শুধুমাত্র বাস্তব ব্যাথারই সম্পর্ক আছে বলে উল্লেখ করা হয়।(পৃ. ৫৩০).  ডিএসএম-৫ এ এই অবস্থাকে ধর্ষকাম যৌন বৈকল্য হিসেবে উল্লেখ করা হয়।  যৌন ধর্ষকাম (Sexual sadism) পদবাচ্যটি ডিএসএম-৩ তে যৌনবিকৃতির অবস্থা বলে ব্যবহার করা হয়েছে,American Psychiatric Association. (1980). Diagnostic and Statistical Manual of Mental Disorders (3rd ed.). Washington, DC: Author. ডিএসএম-৩ উল্লেখ করা হয়েছে, "যৌনবিকৃতি আচরণে কৃত্রিমভাবে সঙ্গীকে বেধে তার সম্মতি নিয়ে তার সাথে যৌন আচরণ করা যায়, যা ক্রীড়নীয় এবং অক্ষতিকর.... তীব্র পর্যায়ের যৌনবিকৃতিমুলক আচরণে সঙ্গীর সম্মতিবিনা এমনভাবে যৌনক্রিয়া করা হয়, যা তার জন্য তীব্র বেদনাদায়ক এবং স্বাস্থ্যের জন্য ক্ষতিকর।(পৃ. ২৬৭). ডিএসএম-৩ অনুযায়ী ঘর্ষকামী যৌনতা নির্ধারণ করা যায়, যদিঃ  ব্যক্তি ক্রমাগত এবং ইচ্ছাকৃতভাবে নিজের যৌন উত্তেজনাকে উপভোগ করার জন্য সঙ্গীর সম্মতি না নিয়ে তাকে কষ্ট দিয়ে উত্তেজনা উপভোগ করতে থাকে   সঙ্গীর সম্মতি নিয়ে তাকে বেঁধে ফেলে কষ্ট দেওয়া এবং এ কাজটি বার বার করা  employs extensive, permanent, or potentially fatal suffering to achieve sexual excitement, regardless of the consent of the other person.  ডিএসএম-২ তে ধর্ষকাম (Sadism) পদবাচ্যটি অন্তর্ভুক্ত করা হয়।American Psychiatric Association. (1968). Diagnostic and Statistical Manual of Mental Disorders (2nd ed.). Washington, DC: Author.  সারগ্রন্থটিতে, এই অবস্থাকে চিহ্নিত করা হয়েছিল প্রান্তিক যৌনতা হিসেবে। একে বর্ণনা করা হয়েছিল "একজন ব্যক্তির যৌন ক্রিয়া করার সময় উদ্ভটভাবে তার যৌন চাহিদা চরিতার্থ করে।" (পৃ. ৪৪).  "যৌনবিকৃতি" পদবাচ্যটির কোনো অস্তিত্ব ডিএসএম-২ তে তখন অবধি ছিল না এবং ডিএসএম-৩ প্রকাশ না হওয়া অবধি এটি নির্ণয়ের কোনো সুনির্দিষ্ট মানদণ্ড ছিল না।  যৌন ধর্ষকাম () পদবাচ্য ডিএসএম-১ এ প্রান্তিক যৌনতার একটি প্রকরণ হিসেবে উল্লেখ করা হয়েছিল।American Psychiatric Association. (1952). Diagnostic and Statistical Manual: Mental Disorders. Washington, DC: Author. (পৃ ৩৯) কিন্তু অন্য কোনো প্রান্তিক যৌনতার মত এটিও নির্ণয়ের কোনো সুনির্দিষ্ট মানদণ্ড তৈরী করা হয় নি।  ধর্ষকামী ব্যক্তি বৈকল্য ধারী মানুষ কোনোরুপ যৌন আগ্রহ প্রকাশ করে না এবং সঙ্গীর সাথে সাথে নিজের প্রতিও সে উদাসীন থাকে। যদি তার অতীতে কোনো হিংস্রতা বা অপরাধের ইতিহাস তার সাথে জড়িত থাকে তবে অনেকে এরুপ ধর্ষকামী হয়ে উঠে।   তথ্যসূত্র   বিষয়শ্রেণী:যৌন বিকৃতি
শ্রীমদ্ভগবদ্গীতা যথাযথ হলো ইসকনের প্রতিষ্ঠাতা এসি ভক্তিবেদান্ত স্বামী প্রভুপাদ দ্বারা ভগবদ্গীতার একটি অনুবাদ। এটি ১৯৬৮ সালে ম্যাকমিলান পাবলিশার্স দ্বারা ভগবদ-গীতা আস ইট ইস নামে ইংরেজিতে প্রথম প্রকাশিত হয়েছিল। বইটি বাংলায় অনুবাদ করেন  ভক্তিচারু স্বামী। এখন এটি ৮০টির ও বেশি ভাষায় উপলব্ধ এবং আরো ২৮টি ভাষায় অনুবাদের কাজ চলছে।  মূল গীতাটি মূলত, মহাভারতের ভীষ্ম পর্বের ২৫ হতে ৪২ তম অধ্যায় শ্রীমদ্ভগবদগীতা নামে পরিচিত। গীতা ভীষ্ম পর্বের অন্তর্গত হলেও বর্তমানে এটি স্বতন্ত্র গ্রন্থ রূপে স্বীকৃত। ” গীতা” ভগবান শ্রীকৃষ্ণের মুখ নিঃসৃতবানী।    সংস্করণ ও বিতরণ   এসি ভক্তিবেদান্ত স্বামী প্রভুপাদ ১৯৬৫ সালে মার্কিন যুক্তরাষ্ট্রে আসেন। ১৯৬৬ সালে  নিউ ইয়র্কে ইসকন প্রতিষ্ঠা করেছিলেন।  সেই সময়ে, তিনি তাঁর শ্রীমদ্ভগবদ্গীতা যথাযথ প্রকাশ করার সিদ্ধান্ত নেন । তার লেখা মূল পাণ্ডুলিপিটি ১০০০ পৃষ্ঠার বেশি ছিল, তাই প্রথমে ম্যাকমিলান পাবলিশার্স ১৯৬৮ সালে একটি ৪০০-পৃষ্ঠা সংস্করণ প্রকাশ করেন যা "সংক্ষিপ্ত সংস্করণ" নামে পরিচিত ছিল।  "সংক্ষিপ্ত সংস্করণ" প্রচুর বিক্রি হওয়ায়, ১৯৭২ সালে ম্যাকমিলান "সম্পূর্ণ সংস্করণ" প্রকাশ করায সিদ্ধান্ত গ্রহণ করে এবং প্রকাশ করে।  ১৯৮৩ সালে, ভক্তিবেদান্ত বুক ট্রাস্ট (বিবিটি) "সংশোধিত এবং বর্ধিত" সংস্করণ প্রকাশ করে ।  ২০০১ সালে, কৃষ্ণ বুকস ইনকর্পোরেটেড (কেবিআই), যারা বিবিটি দ্বারা লাইসেন্সপ্রাপ্ত, ১৯৭২ সালের "সম্পূর্ণ সংস্করণ" পুনরায় মুদ্রণ করেছে, তাই এখন "সম্পূর্ণ" এবং "সংশোধিত এবং বর্ধিত" উভয় সংস্করণই উপলব্ধ।  ইসকনের সদস্যদের দ্বারা বইটি ভারতে ও ভারতের বাইরে প্রচুর বিক্রি হয়।  বইটি পর্তুগিজ, জার্মান, ফরাসি, ড্যানিশ, নরওয়েজীয়, সুইডিশ, আইসল্যান্ডীয়, ফিনীয়, রুশ, এস্তোনীয়, লিথুয়ানীয়, লাতভীয়, বেলারুশীয়, ইউক্রেনীয়, পোলিশ, হাঙ্গেরীয়, সার্বো-ক্রোয়েশীয়, সার্বিয়, ক্রোয়েশীয়, আলবেনীয়, স্লোভেন, ম্যাসেডোনীয়, চেক, স্লোভাক রোমানীয়, বুলগেরীয়, আর্মেনীয়, জর্জীয়, আজারবাইজানি, তুর্কমেন, কাজাখ, উজবেক, কারাকালপাক, তাতার, উদমুর্ত, বাশকির, চুভাশ, কিরগিজ, তাজিক, মঙ্গোলীয়, ইন্দোনেশীয়, খেমার, লাও, কোরীয়, ইতালীয়, স্পেনীয়, ওলন্দাজ, গ্রীক, হিব্রু, তুর্কি, আরবি, ফার্সি, থাই, তিব্বতি, চীনা, জাপানজ, ভিয়েতনামী, বর্মি, পিডগিন ইংরেজি, ওড়িয়া, বাংলা, মালয়ালম, অসমীয়া, নেপালি, মণিপুরি, তামিল, কন্নড়, নেওয়ারি, হিন্দি, উর্দু, সিন্ধি, গুজরাটি, মৈথিলি, মারাঠি , তেলুগু, সিংগালিজ, সোয়াহিলি, আফ্রিকান এবং জুলুসহ আরো অনেক ভাষায় প্রকাশিত হয়েছে।  Vanipedia.org-এর স্বেচ্ছাসেবকরা, ২০শে ফেব্রুয়ারি ২০১৬ সালে ১০৮টির ও বেশি ভাষায় সাবটাইটেল সহ ইউটিউবে অডিও প্রকাশ করেছে।  ২০শে ফেব্রুয়ারি ২০২৬ -এর মধ্যে ১০৮টি ভাষায় গীতার মুদ্রিত সংস্করণ প্রকাশিত হবে।   আরো পড়ুন    ইসকন কমিউনিকেশন জার্নাল  ব্যাক টু গডহেড  ভক্তিবেদান্ত বুক ট্রাস্ট  হরে কৃষ্ণ টিভি   টীকা    তথ্যসূত্র          বহিঃসংযোগ    শ্রীমদ্ভগবদ্গীতা যথাযথ সংস্করণ (ওয়ার্ল্ডক্যাট)  বিষয়শ্রেণী:১৯৬৮-এর বই বিষয়শ্রেণী:২০০০-এর বই বিষয়শ্রেণী:ভগবদ্গীতা বিষয়শ্রেণী:ম্যাকমিলান পাবলিশার্স বই বিষয়শ্রেণী:এসি ভক্তিবেদান্ত স্বামী প্রভুপাদের বই বিষয়শ্রেণী:আন্তর্জাতিক কৃষ্ণভাবনামৃত সংঘ বিষয়শ্রেণী:আন্তর্জাতিক কৃষ্ণভাবনামৃত সংঘের মিডিয়া বিষয়শ্রেণী:আন্তর্জাতিক কৃষ্ণভাবনামৃত সংঘের বই বিষয়শ্রেণী:বৈষ্ণব সম্প্রদায়
আর্টুর ডেনিস ভেরমেলেন (; জন্ম: ৭ ফেব্রুয়ারি ২০০৫) হলেন একজন বেলজীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদ এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  ২০২১ সালে, ভেরমেলেন বেলজিয়াম অনূর্ধ্ব-১৭ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় দুই বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২৩ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।   প্রারম্ভিক জীবন  আর্টুর ডেনিস ভেরমেলেন ২০০৫ সালের ৭ই ফেব্রুয়ারি তারিখে বেলজিয়ামের লিয়ারে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ভেরমেলেন বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। বেলজিয়ামের বয়সভিত্তিক দলের হয়ে তিনি প্রায় ২ বছরে ১৭ ম্যাচে অংশগ্রহণ করেছেন।  ২০২৩ সালের ১৩ই অক্টোবর তারিখে, ১৮ বছর, ৮ মাস ও ৬ দিন বয়সে, ডান পায়ে ফুটবল খেলায় পারদর্শী ভেরমেলেন অস্ট্রিয়ার বিরুদ্ধে অনুষ্ঠিত উয়েফা ইউরো ২০২৪ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন।https://int.soccerway.com/matches/2023/10/13/europe/european-championship-qualification/austria/belgium/3972716/ উক্ত ম্যাচের ৮৭তম মিনিটে আক্রমণভাগের খেলোয়াড় ইয়োহান বাকায়োকোর বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/em-qualifikation-2023-2024-gruppe-f-oesterreich-belgien/ ম্যাচে তিনি ২০ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/3941503 ম্যাচটি বেলজিয়াম ৩–২ গোলের ব্যবধানে জয়লাভ করেছিল।https://www.national-football-teams.com/matches/report/37511/Austria_Belgium.html বেলজিয়ামের হয়ে অভিষেকের বছরে ভেরমেলেন সর্বমোট ২ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল বেলজিয়াম  ২০২৩  ২  ০ ২০২৪  ১  ০ সর্বমোট  ৩  ০   তথ্যসূত্র    বহিঃসংযোগ      বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বেলজীয় পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:লা লিগার খেলোয়াড় বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:বেলজিয়ামের অনূর্ধ্ব-১৭ আন্তর্জাতিক ফুটবলার বিষয়শ্রেণী:বেলজিয়ামের অনূর্ধ্ব-১৯ আন্তর্জাতিক ফুটবলার বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার বিষয়শ্রেণী:বেলজিয়ামের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:স্পেনে বেলজীয় প্রবাসী ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:রয়্যাল আন্টভের্প ফুটবল ক্লাবের খেলোয়াড় বিষয়শ্রেণী:আরবি লাইপৎসিশের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:বেলজীয় প্রবাসী পুরুষ ফুটবলার
নিশাকান্ত রায়চৌধুরী ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।  তিনি বিপ্লবী আন্দোলনে দীক্ষিত হন তার বড় ভাই অনুশীলন সমিতির সদস্য মৃণালকান্তের কাছ থেকে। কলেজের ছাত্রাবস্থায় তিনি কিরণচন্দ্র মুখোপাধ্যায় সংস্পর্শে আসেন এবং দৌলতপুরে তাঁর আশ্রমে মাসের পর মাস অবস্থান করেন। ১৯২৯ সালের ২৮ জানুয়ারি তিনি গ্রেফতার হন এবং মেচুয়াবাজার বোমা মামলায় বিচারাধীন হন। তাকে ৫ বছরের সশ্রম কারাদণ্ড দেওয়া হয় এবং আন্দামানে নির্বাসিত করা হয়। তিনি ১৯৩৩ সালের মে মাসে সেলুলার জেলে অনশনকারীদের একজন ছিলেন যা ৪৫ দিন স্থায়ী হয়েছিল। ১৯৩৫ সালে তাকে দেশে ফিরিয়ে আনা হয় এবং মুক্তি দেওয়া হয়। ১৯৩৮ সালে মুক্তি পাওয়ার পর তিনি কংগ্রেস কমিটিতে এবং পরে কংগ্রেস সমাজতান্ত্রিক দলে যোগ দেন। তিনি ১৯৪২ সালে 'ভারত ছাড়ো' আন্দোলনে অংশগ্রহণ করেন। তার ছোট ভাই ঊষাকান্ত ১৯৭২ সালে বাংলাদেশের স্বাধীনতা যুদ্ধে বীরের মতো মৃত্যুবরণ করেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১৪, ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ১৯৫।   জন্ম  নিশাকান্ত ১৯০৬ সালের ২১ মার্চ পাবনায় (বর্তমান বাংলাদেশ) জন্মগ্রহণ করেন। তাঁর পিতার নাম দুর্গাকান্ত রায় চৌধুরী যিনি প্রথম শ্রেণীর ক্ষমতার অধিকারী অনারারি ম্যাজিস্ট্রেট ছিলেন।   তথ্যসূত্র   বিষয়শ্রেণী:১৯০৬-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:বাংলাদেশী বিপ্লবী বিষয়শ্রেণী:পাবনার বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:অনুশীলন সমিতি বিষয়শ্রেণী:ভারতীয় জাতীয়তাবাদ বিষয়শ্রেণী:ভারতীয় বিপ্লবী বিষয়শ্রেণী:ব্রিটিশ শাসনামলে বাংলার বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী
thumb|কুরুসভায় দ্রৌপদীর নিগ্রহসভাপর্ব মহাভারতের ১৮টি পর্বের মধ্যে ২য় পর্ব ।J. A. B. van Buitenen (Translator), The Mahabharata, Volume 2, 1981,  সর্গটি শুরু হয়েছে ময়দানবের ইন্দ্রপ্রস্থে সভাগৃহ নির্মাণের মাধ্যমে । এর পঞ্চম অধ্যায়ে রাজ্য ও প্রজাদের উন্নতি, বিজয় ও সুখের জন্য প্রয়োজনীয় শাসননীতির কথা আলোচিত হয়েছে । মধ্যের অধ্যায় গুলি রাজা যুধিষ্ঠিরের কার্যকাল ও তার ভাইদের দ্বারা রাজসূয় যজ্ঞকালে তার সাম্রাজ্য বিস্তারের কথা বর্ণনা করে । শেষ অধ্যায় দুটিতে রাজা যুধিষ্ঠিরের দ্যূতাসক্তির কথা আলোচিত হয়েছে এবং বাজিতে সব কিছু হারানোর কথা আছে। এই সর্গে অন্যায় ও অবিচারের বিরুদ্ধে মানবতার নীতিও আলোচিত হয়েছে ।   গঠনশৈলী ও অধ্যায়সমূহ  এই সর্গে ১০টি উপপর্ব ও ৮১টি অধ্যায় আছে । উপপর্বসমূহ ও তার অন্তর্গত ঘটনাবলী :  ১. সভাক্রিয়াপর্ব  কৃষ্ণের আজ্ঞায় ময়দানবের সভাগৃহ নির্মাণ কৃষ্ণের দ্বারকা যাত্রা ময়দানব কর্তৃক অর্জুন ও ভীমকে শঙ্খ ও গদা প্রদান এবং অদ্ভুত সভাগৃহ নির্মাণ যুধিষ্ঠিরের সভাপ্রবেশ ২.লোকপালসভাখ্যানপর্ব নারদের যুধিষ্ঠিরের সভায় আগমন এবং প্রশ্নচ্ছলে উপদেশ দান ইন্দ্র, যম, বরুণ, কুবের ও ব্রহ্মার সভার বর্ণনা রাজা হরিশ্চন্দ্রের মাহাত্ম্য ও যুধিষ্ঠিরের প্রতি পাণ্ডুর বার্তা ৩.রাজসূয়ারাম্ভপর্ব যুধিষ্ঠিরের রাজসূয় যজ্ঞের সঙ্কল্প কৃষ্ণের অনুমতি দান ও জরাসন্ধের উপাখ্যান ৪.জরাসন্ধবধপর্ব জরাসন্ধবধ ৫.দিগ্বিজয়পর্ব পাণ্ডবগণের দিগ্বিজয় ৬.রাজসূয়িকপর্ব রাজসূয় যজ্ঞের আরম্ভ ৭.অর্ঘাভিহরণপর্ব কৃষ্ণকে অর্ঘ প্রদান শিশুপালের কৃষ্ণনিন্দা ৮.শিশুপালবধপর্ব যজ্ঞসভায় বাগযুদ্ধ শিশুপাল বধ - রাজসূয় যজ্ঞের সমাপ্তি ৯.দ্যূতপর্ব দুর্যোধনের দুঃখ - শকুনির মন্ত্রণা  ধৃতরাষ্ট্র - শকুনি - দুর্যোধন সংবাদ যুধিষ্ঠিরাদির দ্যূতসভায় আগমন দ্যূতক্রীড়া দ্রৌপদীর নিগ্রহ - ভীমের শপথ - ধৃতরাষ্ট্রের বরদান ১০.অনুদ্যূতপর্ব পুনর্বার দ্যূতক্রীড়া পাণ্ডবদের বনযাত্রামহাভারত - রাজশেখর বসু   উৎস   বিষয়শ্রেণী:মহাভারতের পর্বসমূহ‎
বিশ্ব অ্যাথলেটিক্স দিবস প্রতি বছর ৭ মে পালিত হয় মানুষকে, বিশেষ করে তরুণদের, খেলাধুলায় জড়িত হতে উৎসাহিত করার জন্য। এটি প্রতি বছর ক্রীড়াবিদদের স্বীকৃতি দেওয়ার এবং অধ্যবসায় এবং ড্রাইভের মতো গুণাবলী প্রদানের একটি উপলক্ষ যা আমরা সকলেই খেলাধুলা থেকে শিখতে পারি। এই দিনে খেলাধুলার তাৎপর্য এবং মানসিক ও শারীরিক স্বাস্থ্যের উপর এর উপকারী প্রভাবের উপর জোর দেওয়া হয়।  ইতিহাস ১৯৯৬ সালে ইন্টারন্যাশনাল অ্যাসোসিয়েশন অব অ্যাথলেটিকস ফেডারশেনস (আইএএএফ) বা আন্তর্জাতিক অপেশাদার অ্যাথলেটিক ফেডারেশন-এর তৎকালীন সভাপতি, প্রিমো নেবিওলো, তরুণদের মধ্যে অ্যাথলেটিক্স প্রচার এবং নতুন প্রজন্মকে খেলাধুলার প্রতি তাদের আগ্রহ বাড়ানোর জন্য বিশ্ব অ্যাথলেটিক্স দিবস চালু করেছিলেন। এটি একটি উন্নত বিশ্বের জন্য অ্যাথলেটিক্স প্রচারের লক্ষ্যে একটি সামাজিক দায়বদ্ধতা প্রকল্প হিসাবে গ্ৰহন করা হয়েছিল। তাই, এই দিনটি শরীরের সঠিক গঠন ও সুস্থতা এবং স্বাস্থ্য নিশ্চিত করার জন্য কাজ করে।  উদ্দেশ্য বিশ্ব অ্যাথলেটিক্স দিবস আয়োজনের পিছনে বেশ কয়েকটি উদ্দেশ্য রয়েছে, যেমন: তরুণদের মধ্যে অ্যাথলেটিক্স সম্পর্কে সচেতনতা ছড়িয়ে দেওয়া হয়। স্কুল ও কলেজের শিক্ষার্থীদের খেলাধুলার সাথে সংযুক্ত করা অন্যতম গুরুত্বপূর্ণ উদ্দেশ্য। স্বাস্থ্য এবং শরীরের গঠন প্রণালী ঠিকমতো বজায় রাখতে আগ্রহ বৃদ্ধি করা এই দিবসের অন্যতম উদ্দেশ্য। এই দিবস উদযাপনের মাধ্যমে ভবিষ্যতের ক্রীড়াবিদদের চিহ্নিতকরণ এবং উৎসাহিত করা যায়। "সুস্থ দেহে সুস্থ মন" ধারণাটি এই দিবসে প্রচার করা হয়।  গুরুত্ব শিশু এবং যুবকদের খেলাধুলার সাথে সংযুক্ত করে। শৃঙ্খলা, কঠোর পরিশ্রম এবং ধৈর্য শেখায়। উন্নত স্বাস্থ্য বজায় রাখতে সাহায্য করে। উন্নয়নশীল দেশগুলিতে ক্রীড়া সংস্কৃতির প্রচার করে। ভবিষ্যতের অলিম্পিক অংশগ্রহণকারীদের সনাক্ত করতে সাহায্য করে।  তথ্যসূত্র  বিষয়শ্রেণী:স্বাস্থ্য সচেতনতা দিবস বিষয়শ্রেণী:মে উদ্‌যাপন বিষয়শ্রেণী:ক্রীড়া সংস্কৃতি
সুরভী তিওয়ারি (জন্ম: ১৯ অক্টোবর ১৯৮০) একজন ভারতীয় টেলিভিশন অভিনেত্রী।  তিনি কাহানি ঘর ঘর কি, শগুন, কুমকুম – এক পেয়ারা সা বন্ধন, আগলে জনম মোহে বিটিয়া হি কিজো এবং ইঁয়াহা মে ঘর ঘর খেলি ইত্যাদি টিভি অনুষ্ঠানে গুরুত্বপূর্ন ভূমিকায় অভিনয় করার জন্য পরিচিত।  তিনি তোতা ওয়েডস ময়না ধারাবাহিকে অভিন্য করেছিলেন। স্টার প্লাসের জনপ্রিয় ধারাবাহিক দিয়া অর বাতি হাম Surbhi Tiwari shoots with the cast of Diya Aur Baati Hum again - Times Of India -এ তিনি কাঞ্চন কোঠারির ভূমিকায় অভিনয় করেছিলেন।  জি টিভির দো দিল বন্দে এক ডোরি সে  ধারাবাহিকে তিনি একটি ছোট চরিত্রে অভিনয় করেছিলেন। Surbhi enter in Do Dil Bandhe Ek Dori Se তিনি তার স্বামী প্রবীণ কুমার সিনহার সাথে সম্প্রতি বিবাহবিচ্ছেদের কথা ঘোষনা করেছেন।    চলচ্চিত্র তালিকা  বছরশোভূমিকামন্তব্য১৯৯৭ঘর জামাইকলেজ ছাত্রঅতিথি২০০০জপ তপ ব্রতদেবী পার্বতী২০০০শ্রী গণেশদেবী সতী২০০১–২০০৩কাহানি ঘর ঘর কিশিল্পা আগরওয়াল২০০১–২০০৪শগুনআরাধনা২০০১–২০০৩শিকওয়াশবনম২০০৫কুমকুম – এক প্যারা সা বন্ধনআভা চৌহান২০০৬হরি মিরচি লাল মিরচিরিঙ্কু খান্নানীরু বাজওয়া-এর পরিবর্তে২০০৬–২০০৭কুলবদ্ধুসংযুক্তা সিং রাঠোর২০০৯আগলে জনম মোহে বিটিয়া হি কিজোনন্দিনী সিংঝাঁসি কি রানিমৈনা বাই২০১১দিয়া ঔর বাতি হমকাঞ্চন২০১১–২০১২যাহাঁ ম্যায়ন ঘর ঘর খেলিপ্রতিভা প্রসাদ২০১৩দো দিল বান্ধে এক ডোরি সেক্যামিওটোটা ওয়েডস মৈনাপুষ্পা২০১৫হম আপকে ঘর মে রহতে হ্যায়সারলা২০১৬–২০১৭এক রিশতা সাজহেদারি কাসরিতা সেঠিয়া২০২৪ছোটা ভীম অ্যান্ড দ্য কার্স অব দামিয়ানটুনটুন মৌসি   তথ্যসূত্র   বিষয়শ্রেণী:মুম্বইয়ের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৭১-এ জন্ম
বঙ্গমাতা ২০২৩ সালের একটি বাংলাদেশী জীবনীমূলক স্বল্পদৈর্ঘ্য চলচ্চিত্র। এটি বঙ্গমাতা শেখ ফজিলাতুন্নেছা মুজিবকে নিয়ে নির্মিত প্রথম চলচ্চিত্র, যা পরিচালনা করেছেন গৌতম কৈরী। খোরশেদ বাহারের উপন্যাস বঙ্গমাতা ইতিহাসের নিভৃত সৈনিক অবলম্বনে সিনেমাটির চিত্রনাট্য লিখেছেন নাসরীন মোস্তাফা। নাম ভূমিকায় অভিনয় করেছেন জ্যোতিকা জ্যোতি। ২৮ মিনিটের এই স্বল্পদৈর্ঘ্য চলচ্চিত্রে শেখ ফজিলাতুন্নেছা মুজিবের ছোটবেলা থেকে ১৯৭১ সালের ১৫ আগস্ট পর্যন্ত বিভিন্ন সময়ের ঘটনা উপস্থাপন করা হয়েছে। এটি ২০২৩ সালের ৮ই আগস্ট বঙ্গমাতার জন্মদিনে মুক্তি পায়।   পটভূমি  ছবিটিতে বঙ্গমাতার ৩ বছর বয়সের সময়কাল থেকে ১৯৭৫ সালের ১৫ আগস্টে মৃত্যুর আগ পর্যন্ত জীবনকে স্বল্প পরিসরে তুলে ধরা হয়েছে।   অভিনয়শিল্পী    জ্যোতিকা জ্যোতি - বঙ্গমাতা শেখ ফজিলাতুন্নেছা মুজিব  মনির আহমেদ শাকিল - শেখ মুজিবুর রহমান  ফারজানা ছবি  লাবণ্য চৌধুরী - শেখ হাসিনা  শোভন দাস  মেঘলা টুপুর  খলিলুর রহমান কাদরী  খোরশেদ বাহার   মুক্তি  বঙ্গমাতা শেখ ফজিলাতুন্নেছা মুজিবের জন্মদিন উপলক্ষে ৮ই আগস্ট বাংলাদেশ শিল্পকলা একাডেমীতে প্রদর্শিত হয়।  ২৮ মিনিট ৪৮ সেকেন্ড দৈর্ঘ্যের এই চলচ্চিত্রটি ৮ আগস্ট থেকে ৩১ আগস্ট পর্যন্ত জাতীয় জাদুঘরে প্রতি ঘণ্টায় প্রদর্শন করা হবে।   তথ্যসূত্র    বহিঃসংযোগ        বিষয়শ্রেণী:২০২৩-এর চলচ্চিত্র বিষয়শ্রেণী:২০২৩-এর স্বল্পদৈর্ঘ্য চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:২০২০-এর দশকের স্বল্পদৈর্ঘ্য চলচ্চিত্র বিষয়শ্রেণী:গৌতম কৈরী পরিচালিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী স্বল্পদৈর্ঘ্য চলচ্চিত্র বিষয়শ্রেণী:বাংলাদেশী জীবনীমূলক চলচ্চিত্র বিষয়শ্রেণী:পূর্ব পাকিস্তানের পটভূমিতে চলচ্চিত্র বিষয়শ্রেণী:ঢাকার পটভূমিতে চলচ্চিত্র বিষয়শ্রেণী:ঢাকায় ধারণকৃত চলচ্চিত্র বিষয়শ্রেণী:১৯৭০-এর দশকের পটভূমিতে চলচ্চিত্র